Frafjordheiene

Frafjordheiene er et fjellområde som ligger i Gjesdal og Sandnes i Rogaland fylke, og Sirdal i Agder fylke. Området avgrenses av Lysefjorden i nord, Frafjorden i vest, Hunnedalen og Øvstebødalen i sør og Fv500 (Lysebotnveien) i øst. norgeskart.no 

Geografi
Frafjordheiene er et stort og variert fjellområde. Store deler av området er gras- og lynghei, gjennomskåret av frodige dalfører i vestlig og sørvestlig retning. De dominerende dalførene er Hunnedalen, Fidjadalen, Brådlandsdalen og Røssdalen. 
Over 900 meter overtar snaufjellet mer og mer. Landskapet stiger fra fjorden i vest til nesten 1200 moh i øst. Høyeste toppen er Sinneskula med 1188 moh. I nord stuper man 1000 meter loddrett ned i Lysefjorden.
Området omfatter Frafjordheia, Espedalsheia, Brådlandsheia, Halvfarheia, Røssdalen, Hunnedalsheia og Kjerag.

Kommunikasjoner
 Rv45 går fra E39 på Ålgård, gjennom Øvstabødalen og Hunnedalen til Sirdal. Opparbeidede parkeringsmuligheter ved de store hyttebyene.
 Fv500 går fra Sirekrok i Sirdal til Lysebotn innerst i Lysefjorden. Denne veien er imidlertid bare sommeråpen.
 Fv491 går fra Forsand ytterst i Lysefjorden til Øvre Espedal. Her får man enkel tilgang til Røssdalsområdet.
 Sirdalsekspressen kjører fra Stavanger til Sirdal og Lysebotn om sommeren (23.06-19.08). Ruta passerer da gjennom Hunnedalen som er en god innfallsport til Frafjordheiene. Også Lysebotnveien mellom Sirdal og Lysebotn gir enkel tilgang til de nordlige og østlige områdene.
 Om vinteren går det skibusser fra Stavanger til Sirdal om morgenen, med retur om ettermiddagen.
 Lysefjordferja går fra Stavanger til Lysebotn innerst i Lysefjorden. Avgang på Flørli gir tilgang til Frafjordheiene via Flørlitrappene.

 Referanser 

Kategori:Gjesdals geografi
Kategori:Sandnes' geografi
Kategori:Sirdals geografi